ख्वाजा आसिफ ने कहा- IMF भी हमें नहीं बचा सकता; खुद हल निकालना होगा
Pakistan Financial Crisis Latest News - पाकिस्तान एक तरफ दिवालिया होने से बचने के लिए इंटरनेशनल मॉनेटरी फंड (IMF) से लोन मांग रहा है।
पाकिस्तान एक तरफ दिवालिया होने से बचने के लिए इंटरनेशनल मॉनेटरी फंड (IMF) से लोन मांग रहा है। दूसरी ओर शनिवार को देश के रक्षा मंत्री ख्वाजा मोहम्मद आसिफ ने कहा कि पाकिस्तान पहले ही दिवालिया चुका है। हम सब एक डिफॉल्ट हो चुके देश में रह रहे हैं। पाकिस्तान की आर्थिक तंगी को लेकर रक्षा मंत्री ने यहां तक कह दिया कि अब IMF भी हमारी मदद नहीं कर सकता है। हमें खुद ही इसका समाधान ढूंढना होगा।
नौकरशाही और नेताओं को जिम्मेदार ठहराया
रक्षा मंत्री ने देश के आर्थिक हालातों को लेकर नेताओं और नौकरशाही को जिम्मेदार ठहराया। उन्होंने कहा कि पाकिस्तान के संविधान का पालन नहीं किया गया। आसिफ ने इमरान की सरकार पर देश में आतंकियों को पनाह देने के आरोप लगाए। उन्होंने कहा कि करीब डेढ़ साल पहले आतंकियों को देश में बसाया गया, जबकि सरकार के आलोचकों को देश छोड़ने के लिए मजबूर किया गया।
पाकिस्तान में आर्थिक तंगी से बुरे हालात 
पाकिस्तान में आर्थिक तंगी की वजह से कितने बुरे हालात हैं इसका अंदाजा वहां के प्रधानमंत्री शहबाज शरीफ के बयान से लगाया जा सकता है। उन्होंने देश के हालातों पर कमेंट करते हुए कहा था कि पाकिस्तान एक एटमी ताकत रखने वाला इस्लामी मुल्क है और अगर ऐसे में हमें हर बार और हर जगह जाकर भीख मांगना पड़े तो इससे ज्यादा शर्मनाक और कुछ नहीं हो सकता।
आटा खरीदने के चक्कर में 4 लोगों ने जान गंवाई थी
आर्थिक तंगी की वजह से पाकिस्तान के कई इलाकों में आटे की किल्लत हो गई है। सब्सिडी वाले आटे का स्टॉक खत्म हो गया है। इस वजह से सरकार देश के अलग-अलग हिस्सों में जनता को कम दामों पर आटे के पैकेट उपलब्ध करा रही है। पिछले महीने जनवरी में आटे की किल्लत इतनी ज्यादा हो गई थी कि सस्ता आटा खरीदने के चक्कर में 4 लोगों को जान गंवानी पड़ी थी। वहीं, पाकिस्तान में इस सप्ताह की महंगाई दर बढ़कर 38.4% हो गई है।
अब तक तीन बार दिवालिया हो चुका है पाकिस्तान 
ये खबरें भी पढ़ सकते हैं....
पाकिस्तान में पेट्रोल रिकॉर्ड 272 रुपए लीटर, एक महीने में पेट्रोल 58
पाकिस्तान में पेट्रोल-डीजल की कीमतें रिकॉर्ड स्तर पर पहुंच गई हैं। सरकार ने गुरुवार यानी 16 फरवरी से पेट्रोल में 22 तो डीजल में 17 रुपए की बढ़ोतरी की है। अब एक लीटर पेट्रोल अब 272 रुपए का तो एक लीटर डीजल 280 रुपए का हो गया है। इस तरह पिछले एक महीने में पेट्रोल 58 रुपए और डीजल 53 महंगा हुआ। 16 जनवरी को पेट्रोल की कीमत 214.80 रुपए तो डीजल की कीमत 227.80 रुपए थी। पढ़ें पूरी खबर...
पाकिस्तान की एक और उम्मीद टूटी, 10 दिन की मीटिंग के बाद बिना कर्ज दिए चला गया IMF
3 फरवरी को स्टेट बैंक ऑफ पाकिस्तान के खजाने में विदेशी मुद्रा भंडार घटकर 2.91 बिलियन डॉलर रह गया है। इतने पैसे से पाकिस्तान डेढ़ हफ्ते के लिए ही विदेश से सामान खरीद सकता है। इस बीच पाकिस्तान की IMF से कर्ज मिलने की आखिरी उम्मीद भी अब टूट गई है। लगातार 10 दिन तक चली मीटिंग के बाद IMF की टीम बिना कर्ज दिए वापस लौट गई है। पढ़ें पूरी खबर...